Okresná prokuratúra Banská Bystrica 
Partizánska cesta 1, 975 63 Banská Bystrica 1 	

Sp. zn. : 1 Pv 432/12/6601	Banská Bystrica, 14.5.2014
EEČ : 2-45-164-2014

U Z N E S E N I E

Trestná vec:	obvinený XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov v spolupáchateľstve podľa § 20 Tr. zák.

Rozhodol: 	prokurátorka Okresnej prokuratúry Banská Bystrica
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 15.2.2013, spisová značka XXXXX ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry XXXXX zo dňa 15.2.2013, spisová značka XXXXX bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Uznesením prokurátora Okresnej prokuratúry XXXXX, sp. zn. XXXXX zo dňa 15.02.2013, ktoré nadobudlo právoplatnosť dňa 02.03.2013 bolo proti obvinenému XXXXX trestné stíhanie pre prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa         § 171 ods. 1 Tr. zák. v spolupáchateľstve podľa § 20 Tr. zák. podmienečne zastavené podľa           § 216 ods. 1 Tr. por., pričom mu bola zároveň určená skúšobná doba v trvaní jedného roka.

	Po uplynutí skúšobnej doby boli na obvineného vyžiadané správy, z obsahu ktorých vyplýva, že počas skúšobnej doby viedol obvinený riadny život, neprechádza celoslovenskou evidenciou trestne stíhaných osôb. Z odpisu z registra trestov je zrejmé, že počas trvania skúšobnej doby nebol XXXXX odsúdený za trestný čin. Zo správy Okresného úradu XXXXX, odboru všeobecnej vnútornej správy zo dňa 14.04.2014 vyplýva, že dňa 22.1.2014 sa menovaný dopustil priestupku proti verejnému poriadku podľa § 47 ods. 1 písm. b) zák. č. 372/1990 Zb. o priestupkoch, keď rušil nočný kľud hlasným správaním, za čo mu bola v blokovom konaní uložená pokuta vo výške 20,-EUR. 

Podľa § 217 ods. 1 Tr. por. ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne a to aj počas skúšobnej doby, že sa v trestnom konaní pokračuje. O osvedčení alebo o pokračovaní v trestnom stíhaní vydá uznesenie.

Obvinený XXXXX počas skúšobnej doby podmienečného zastavenia trestného stíhania viedol riadny život, a to aj napriek tomu, že počas plynutia skúšobnej doby spáchal priestupok, na ktorý však s ohľadom na spôsob jeho vykonania, spôsobený následok, okolnosti za ktorých bol spáchaný, mieru zavinenia neprihliadam, nakoľko rozhodujúca je materiálna stránka priestupku, nie jeho právne (formálne) posúdenie správnym orgánom. 

	Podľa § 217 ods. 4 Tr. por. právoplatnosťou uznesenia o tom, že sa obvinený osvedčil nastávajú účinky zastavenia trestného stíhania podľa § 9 ods. 1 písm. e) Trestného poriadku.

	Vzhľadom k tomu, že obvinený XXXXX splnil zákonné podmienky na vydanie uznesenia o osvedčení bolo potrebné rozhodnúť tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Viera Lichá Valicová
prokurátorka